  Майя Бывальцева Мария Дмитриева 22-тӥ шуркынмонэ Удмуртиысь школаослы выль автобусъёс сётӥзы. Со пӧлын 71 ПАЗ, 36 ГАЗ но куинь УАЗ машинаос. Ивортодэтъя «Удмуртия» агентстволэн корреспондентэз усьтонъёсты сётон ужрадэ вуылӥз. Автобусъёс 266 миллион манет тыр усизы. Ваньмыз соос 2021-тӥ арын поттэмын но кышкыттэмлык ласянь вань кулэеныз тырмытэмын. 16 выль маршрутъёс усьтӥмы, солы луыса 10 маршрутъёсты капчиятӥмы, отын туж трос пиналъёс вал. Озьы ик автобусъёс нылпи садэ ветлӥсь пиналъёсты ӵошатсконъёсы но творчествоя конкурсъёсы нуллозы Светлана Болотникова, Удмуртиысь дышетонъя но тодосъя министрМинистрлэн кылъёсызъя, школа автобусъёслы кулэяськон 2021-тӥ ар понна быдэсак ворсамын. Пиналъёслэн лыдзы йылэмен но выль маршрутъёс кылэмен выль автобуслы кулэяськон кылдӥз. Та дырозь мон школаын огнам вал, выль автобус вуэмен кыкетӥзэ но водителез шедьтозы Михаил Зорин, Эграысь 1 номеро школаысь автобусэз нуллӥсьТодэ вайытом, азьвыл 2021-тӥ арын Удмуртия 86 школа автобусъёс басьтыны чакла шуыса ивортӥзы вал. Тегъёс: Авто Ижкар Удмуртия школаос автобусъёс СветланаБолотникова  